Hač do kónca nowembra ma Domowina swojeho zastupjerja do noweje rozhłosoweje rady Rozhłósa Berlin-Braniborska (RBB) za dobu 2023–2027 wuzwolić resp. wobkrućić. Zastojnstwo je dotal Marcus Końcaŕ wukonjał.
Choćebuz (HA/SN). Zwjazkowe předsydstwo Domowiny bě rozsud župje Delnja Łužicy dowěriło. A tak je jeje předsydstwo na posedźenju minjenu wutoru w Choćebuskim Serbskim domje mějićela zastojnstwa Marcusa Końcarja znowa do tohole wažneho gremija wuzwoliło. Wón bě jenički kandidat. Nětko ma prezidij Domowiny personaliju hišće wobkrućić. Rozhłosowej radźe RBB přisłuša dohromady 30 zastupjerjow towaršnostneho žiwjenja z Braniborskeje a Berlina.
pol_Latn szl_Latn